1993. – 1063 ár frá stofnun Alþingis.

117. löggjafarþing. – 226. mál.

303. Svar

iðnaðarráðherra við fyrirspurn Guðjóns Guðmundssonar um nýsmíði fiskiskipa.

Hver hefur verið heildarfjárfesting í nýsmíði fiskiskipa sl. fimm ár á núgildandi verðlagi?

Fjárfestingu í fiskiskipum má m.a. skipta í tvo flokka en þeir eru nýsmíði skipa og stærri endurbætur skipa. Samkvæmt upplýsingum Þjóðhagsstofnunar hefur þessi fjárfesting verið eftirfarandi 1988–1993 á verðlagi ársins 1993:

Heildarfjárfesting í skipasmíði 1988–1993.

(Upphæðir í millj. kr.)

1988	1989	1990	1991	1992	1993	Samtals

Nýsmíðar	6.068	3.674	1.423	2.011	5.823	1.675

Endurbætur	4.287	1.016	1.323	908	758	525

Samtals	10.355	4.690	2.746	2.919	6.581	2.200	29.491

Hversu stór hluti þessarar fjárfestingar hefur verið fjármagnaður með lánum frá opinberum lánasjóðum?

Ráðuneytið hefur ekki upplýsingar um lán til kaupa á fiskiskipum frá öðrum opinberum lánasjóðum en Fiskveiðasjóði. Frá 1988–1993 hafa lán sjóðsins verið til fiskiskipa sem hér segir:

Lán Fiskveiðasjóðs til skipasmíða og endurbóta 1988–1992.

(Upphæðir í millj. kr.)

1988	1989	1990	1991	1992	Samtals

Lán	1.822	3.441	2.377	1.143	2.226	11.009

Hlutfall af heildarlánum

til skipasmíða og endurbóta	18%	73%	87%	39%	34%	37%

Hve stór hluti þessara verkefna hefur verið unninn erlendis?

Skipsmíðar innan lands og erlendis 1988–1993.

(Upphæðir í millj. kr.)

1988	1989	1990	1991	1992	1993	Samtals

Erlendis:

Nýsmíði	4.708	3.036	822	1.714	5.459	1.525

Endurbætur	2.111	241	244	137	199	175

Samtals	6.819	3.277	1.066	1.851	5.658	1.700	20.371

Hlutfall af heild	66%	69%	39%	63%	86%	77%	69%

Innan lands:

Nýsmíði	1.360	638	601	297	364	150

Endurbætur	2.176	775	1.079	771	559	350

Samtals	3.536	1.413	1.680	1.068	923	500	9.120

Hlutfall af heild	34%	31%	61%	37%	14%	23%	31%

Samtals í heild	10.355	4.690	2.746	2.919	6.581	2.200	29.491

100%

Hvað má áætla að mörg ársverk hafi verið unnin erlendis við nýsmíðar á íslenskum skipum á ári sl. fimm ár?

Ráðuneytið óskaði eftir því við Þjóðhagsstofnun fyrir skömmu að metið yrði sérstaklega hver væri fjöldi starfa við skipasmíðar og viðgerðir hér á landi og erlendis vegna innlendrar fjárfestingar í fiskiskipum miðað við ákveðnar forsendur, auk annarra athugana. Þessum athugunum er ekki að fullu lokið hjá stofnuninni þar sem um nokkuð yfirgripsmikla vinnu er að ræða. Af þeim ástæðum er ekki hægt að svo stöddu að svara fjórðu spurningu. Þegar svar Þjóðhagsstofnunar berst vegna áðurnefndra athugana fyrir ráðuneytið verður fyrirspyrjanda gerð grein fyrir niðurstöðum hvað varðar fjölda starfa innan lands og erlendis vegna skipasmíða á áðurnefndu tímabili.